सामग्री: आप कह सकते हैं कि मुझसे क्यों? लेकिन आप अगर तंज़ानिया में जन्मे, भारत में पले-बढ़े और अमरीका में पढ़े भारतीय- बेन गोम्स हैं तो आप यह नहीं कह सकेंगे.

बेन गोम्स गूगल के वाइस प्रेसिडेंट हैं और गूगल में लोग जो भी खोजते हैं, उसके सही जवाब लोगों को मिलें उसके लिए ज़िम्मेदार भी.

जवाब जल्द से जल्द मिलें और डेस्कटॉप, फ़ोन या टैबलेट- जहाँ भी आप सर्च करें वहाँ ठीक ढंग से दिखें.

बल्कि अब तो ये सर्च बोलकर भी किए जा रहे हैं. तो इन सबकी ज़िम्मेदारी है बेन के पास.

गूगल के लिए सर्च ही दुधारू गाय है और पिछले साल गूगल ने जो 50 अरब डॉलर की कमाई की, उसमें से बड़ा हिस्सा इसी से आया.

गोम्स कहते हैं, “ये गूगल के यूज़र के साथ एक तरह से लगातार बातचीत जैसा है जहाँ यह जानने की कोशिश होती रहती है कि वह चाहता क्या है.”

गोम्स यूज़र के साथ बातचीत करने की कोशिश करते हैं मगर ये मौक़ा थोड़ा अलग था जहाँ हम उनसे बातचीत करने बैठे 45 साल के, लेकिन काफ़ी युवा दिखने वाले गोम्स के कंपनी मुख्यालय में.

क्या है डिजिटल इंडियंस के दूसरे हफ़्ते में?

माउंट व्यू में दफ़्तर

गूगल ने पिछले दिनों यूट्यूब को खरीद लिया है.

करीने से बना यह ऑफ़िस है कैलिफ़ोर्निया के माउंट व्यू में, जो एक अलग दुनिया की तरह है.

सर्च के इस मक्का में गोम्स बिल्डिंग नंबर-43 में काम करते हैं, जहाँ उनके कमरे में उनके साथ चार और टॉप इंजीनियर बैठते हैं.

कमरे में चीज़ें बेतरतीब हैं. काग़ज़ बिखरे हैं, उनके टेबल पर एक हेडफ़ोन पड़ा है और साथ में लगे व्हाइट बोर्ड पर कुछ नंबर लिखे हैं. उनके कंप्यूटर के पास की दीवार पर रूसी कलाकार वासिली कान्दिन्स्की के पोस्टर टंगे हैं.

यहीं से गोम्स और उनकी टीम वर्ल्ड वाइड वेब में खोजबीन में लगी रहती है, जिससे दुनिया का सबसे बड़ा सर्च इंजन हमारी रोज़मर्रा की ज़िंदग़ी का इतना बड़ा हिस्सा बन चुका है.

वह कहते हैं, “जब मैंने 1999 में गूगल में काम शुरू किया था, तो सर्च एक तरह से किसी दस्तावेज़ में से कुछ शब्द ढूँढ़ने जैसा ही था. फिर हमने यह समझने की कोशिश की कि आप जिन शब्दों से सर्च कर रहे हैं उनके ज़रिए जानना क्या चाहते हैं. इस तरह 

वो देने की कोशिश हुई जो आपको चाहिए.”

इंटरनेट पर सामग्री हर रोज़ बढ़ रही है और उसमें हर रोज़ लगभग 20 अरब पेजों में लोगों के सवालों के जवाब खँगाले जाते हैं.

कंपनी में 44 हज़ार कर्मचारी काम करते हैं और उनमें से अधिकतर सर्च के...\nपिछली सामग्री को संक्षेप में निम्नानुसार किया जा सकता है:
अगर आपसे एक दिन में तीन अरब बातों या चीज़ों के बारे में पूछा जाए तो आप क्या करेंगे?